laion/Wikipedia-Exotic huggingface dataset:
Danilovskoje kalmistu

Danilovskoje kalmistu (vene keeles Даниловское кладбище) on kalmistu Moskvas Lõunaringkonnas Donskoi rajoonis aadressil 4. Roštšinski projezd 10. Kalmistu pindala on 35 hektarit. Danilovskoje kalmistu kalmistu on asutatud 1771. aastal Moskvat laastanud katkuepideemia ajal. Kalmistu on saanud nime lähikonnas asunud Danilovskaja Sloboda järgi. Kuni 1917. aastani maeti kalmistule põhiliselt kaupmehi, käsitöölisi ja linnakodanikke. 1832. aastal ehitati kalmistule senise puukiriku asemele Püha Vaimu Mahatulemise kirik. 1901. aastal rajati kalmistule Nikolai Imetegija kirik. Kalmistul on kaks kolumbaariumi. Vsevolod Aleksandrov, kunstnik Sergei Averintsev, filoloog, kulturoloog ja filosoof Anatoli Barantsev, näitleja Nikolai Dupak, näitlaja ja teatrilavastaja Nikolai Gorlov, näitleja Aleksandra Haritonova, näitleja Galimzjan Hussainov, jalgpallur ja jääpallur Juri Jakovlev, kirjanik Ivan Kovaltšenko, ajaloolane Aleksei Kulakovski, jakuudi kirjanik, jakuudi kirjanduse rajajaid Aleksandr Livšits, ökonomist, poliitik ja ettevõtja Igor Ljahh, näitleja ja teatripedagoog Boriss Novikov, näitleja Ilja Ostrouhhov, kunstnik ja kunstikoguja Aleksei Paršin, matemaatik Grigori Pomerants, kirjandusteadlane, kultuuriteoreetik, filosoof ja õiguskaitsja Mihhail Postnikov, matemaatik Robert Ross, filminäitleja Aleksei Sahharov, filmilavastaja ja stsenarist Afanassi Selištšev, keeleteadlane-slavist Vladimir Sidorov, keeleteadlane Gleb Skorohhodov, kirjanik, ajakirjanik ja telesaatejuht Ljudmila Šapošnikova, kirjanik ja orientalist Ilja Šatunovski, kirjanik-humorist Dmitri Širkov, teoreetiline füüsik Anatoli Šiško, kirjanik Nikolai Šmeljov, majandusteadlane Tatjana Zaslavskaja, sotsioloog ja majandusteadlane Igor Talankin, filmilavastaja ja stsenarist Natalja Timošinina, vettehüppaja Juri Tiškov, jalgpallur Jelena Tjapkina, näitleja Dmitri Tšesnokov, filosoof ja partei- ning riigitegelane Aleksandr Tšistozvonov, ajaloolane Valeri Voronin, jalgpallur Даниловское кладбище Компания "Ритуальное Бюро". Vaadatud 10. novembril 2023 Даниловское кладбище: Администрация, История, расположение Dzen. Vaadatud 10. novembril 2023 Мемориал - Даниловское кладбище Международный реестр мемориалов, кладбищ, воинских захоронений, братских могил. Vaadatud 10. novembril 2023 КОЛУМБАРИЙ НА ДАНИЛОВСКОМ КЛАДБИЩЕ ГБУ "РИТУАЛ" города Москвы. Vaadatud 10. novembril 2023
Vladõkino kalmistu

Vladõkino kalmistu (vene keeles Владыкинское кладбище) on kalmistu Moskvas Kirderingkonnas Marfino rajoonis aadressil Stantsionnaja ulitsa 8. Kalmistu pindala on 14,5 hektarit. Vladõkino kalmistu on rajatud 1859. aastal. Kalmistu on saanud nime omaaegse Vladõkino küla järgi. Kalmistul asub Pühima Jumalaema Sündimise kirik. Kalmistu põhjaossa ehitati 1913. aastal kabel. Kalmistul on kolumbaarium. Tereza Durova, tsirkuseartist ja dresseerija Nikolai Jakovenko, maadleja ja treener Oleg Krassilnikov, biofüüsik Alja Nikulina, näitleja Irina Sinitsina, langevarjusportlane Aleksei Vanin, näitleja ja maadleja Владыкинское кладбище Владыкинское кладбище. Vaadatud 10. novembril 2023 КОЛУМБАРИИ НА ВЛАДЫКИНСКОМ КЛАДБИЩЕ ГБУ "РИТУАЛ" города Москвы. Vaadatud 10. novembril 2023
Narva-Jõesuu Vabadussõja mälestussammas (kalmistul)

Narva-Jõesuu Vabadussõjas langenute mälestussammas (ka Narva-Jõesuu Vabadussõja mälestussammas (kalmistul)) on Vabadussõja ohvrite mälestuseks püstitatud sammas Narva-Jõesuus luterlikul kalmistul. Tegu on hauasambaga Vabadussõjas langenute ühishaual. Mälestussammas on säilinud tänaseni, ning okupatsiooni ajal sammast ei hävitatud. Sammas avati 23. juunil 1926, päev enne Narva-Jõesuu Vabadussõja mälestussamba avamist. Betoonist sammas kujutab 2,44 m kõrgust obeliski. Obeliski esiküljel üleval on pronksreljeefist Vabadusristi kujutis ja selle all oli pronkstahvel tekstiga: "1918 – 1920 / VABADUSSÕJAS / LANGENUILE". Ühishauda ümbritsevad kivisambad, mis on ühendatud ahelatega. Langenute mälestussamba valmistas insener Vaher professor Amandus Adamsoni kavandi järgi. Mälestussamba vaskplaat kadus enne sõda. Pärast 1991. aasta suve kinnitati vaskplaadi kohale samasuurune graniittahvel. "27106 Vabadussõja mälestussammas". Kultuurimälestiste riiklik register. Vaadatud 21.04.2020. "Wabadussõja mälestussamba avamise pidustused Narwa-Jõesuus". Põhja Kodu. 26.06.1926. "Wabadussõjas langenute mälestussamba pühitsemine N.-Jõesuus". Põhja Kodu. 26.06.1926.
Evadne anonyx

Evadne anonyx (G.O. Sars, 1897) on planktilise eluviisiga loomaliik, kes kuulub seltsi vesikirbulised (Diplostraca) ja perekonda Evadne. Täiskasvanud isendi suurus on 0,2–2,0 mm. Täiskasvanud isendid on röövloomad. Liikumisviis on terve elu vältel triivimine. Loomale sobiva soolsuse vahemikku on kirjanduses esitatud erinevalt 5–18 psu või vähemalt 6 psu. (praktiline soolsuse ühik) Evadne anonyx on Läänemeres võõrliigiks, mis on jõudnud sinna läbi Volga-Balti veetee ballastveega. Liigi algseks elupaigaks Kaspia meri ja Must meri. Läänemeri pole Evadne anonyxile piisavalt soodne keskkond, et liik saaks liigselt meres levida. Läänemere keskmiseks soolsuseks on 7,5 soolsuseühikut, mis jääb liigile natuke magedaks. On kindlaks tehtud, et E. anonyx nagu ka teised võõrliigid kannatavad vähese soolsuse tõttu stressi all. Liigi arvukus tõuseb jõudsalt vaid mõneks ajaks suvel, kui vesi on piisavalt soe. Evadne anonyx pole senini mõjutanud Läänemere elustikku negatiivselt. Liik ei levi nii massiliselt, et see põhjustaks kohalike liikide kadu. Võib väita, et pigem rikastab see liik liigilist mitmekesisust soojadel kuudel. On täheldatud, et Evadne anonyx on sobivaks toiduks liigile Cercopagis pengoi ajal, mil tema tavaliselt toiduks sobivat liiki pole Läänemeres palju. Sellest võib järeldada, et E. anonyxi olemasolu võib mõjutada ja hõlbustada teiste võõrliikide elujõulisust Läänemeres, olles neile toiduks. Rodionova, N.V., & Panov, V.E. (2006). Establishment of the Ponto-Caspian predatory cladoceran Evadne anonyx in the eastern Gulf of Finland, Baltic Sea. Aquatic Invasions, 1, 7-12. https://www.semanticscholar.org/paper/Establishment-of-the-Ponto-Caspian-predatory-Evadne-Rodionova-Panov/293f9c52e7957efdade9714c51504956c5b607c4 Põllupüü. M., Simm, M., Põllumäe, A., Ojaveer, H., (2008) Successful establishment of the Ponto-Caspian alien cladoceran Evadne anonyx G.O. Sars 1897 in low-salinity environment in the Baltic Sea, Journal of Plankton Research, Volume 30, Issue 7, July 2008, Pages 777–782, https://doi.org/10.1093/plankt/fbn036 Kalaus, M. & Ojaveer, H. (2014). Over one decade of invasion: The non-indigenous cladoceran Evadne anonyx G.O. sars, 1897 in a low-salinity environment. Aquatic Invasions, 9(4), 499–506. https://doi.org/10.3391/ai.2014.9.4.08 Panov, V. E., Rodionova, N. v., Bolshagin, P. v., & Bychek, E. A. (2007). Invasion biology of Ponto-Caspian onychopod cladocerans (Crustacea: Cladocera: Onychopoda). Hydrobiologia, 590(1), 3–14. https://doi.org/10.1007/s10750-007-0752-0
Tümak

Tümak (Oligoporus) on Fomitopsidaceae sugukonda kuuluv seeneperekond. Oligoporus romellii Tümak andmebaasis eElurikkus.
Leonovo kalmistu

Leonovo kalmistu (vene keeles Леоновское кладбище) on kalmistu Moskvas Kirderingkonnas Rostokino rajoonis aadressil 1. projezd Leskova 8. Leonovo kalmistu on rajatud 1920. aastal. Kalmistu on saanud nime omaaegse Leonovo küla järgi. Alates 1960. aastast asub kalmistu Moskva linna piires. Leonovo kalmistu territooriumil paikneb 1722. aastal ehitatud kirik. Kalmistu pindala on 2,3 hektarit. Ivan Davõdov, riigitegelane Alfred Gorbatov, tehnikateadlane Viktor Leonov, mereväeluuraja Juri Mann, kirjandusteadlane Boriss Purišev, kirjandusteadlane Ilja Serov, sõjaväelendur Lev Turtšinski, kirjandusteadlane, bibliograaf ja bibliofiil Леоновское кладбище СпецРитуал. Vaadatud 10. novembril 2023
Radio Nostalgia

Radio Nostalgia (Радио Ностальгия) on retroraadiojaam, mis edastab üle Eesti DAB+ formaadis. Radio Nostalgia muusikaline formaat on täidetud mineviku olulisemate hittidega. Raadiojaama üks peamisi muusikalisi suundi on 80ndate lõpu nõukogude popmuusika, mis läheb ka kokku viimase 20 aasta hittidega. Raadiojaam on oma muusika esitusloendisse kogunud kõik nõukogude ja nõukogudejärgse perioodi võtmeartistide tuntuimad hitid. Ligi poole eetriajast esitatakse Raadio Nostalgias ka ülemaailmseid hitte. Radio Nostalgia muusikabaasis on üle 6000 loo vene, ukraina, valgevene, inglise, itaalia, hispaania, prantsuse ja eesti keeles. Asutaja ja tegevjuht on Maksim Milovanov "Radio Nostalgia Estonia". radionostalgia.ee. Vaadatud 11. novembril 2023.
Berend von Rehbinder (1671–1729)

Berend von Rehbinder (ka Berndt von Rebinder; 1671–1729) oli Rootsi sõjaväelane, ooberstleitnant ja vabahärra, kes osales Põhjasõjas. Berend von Rehbinder sündis 1671. aastal Soomes. Ta sündis Bernhard von Rehbinderi ja Elisabeth Muncki perre. Nooruses liitus ta Åbo ja Björneborgi ratsaväerügemendiga, kus tõusis 1689. aastal kaprali ning 1690. aastal korneti auastmeni. 1700. aastal oli ta leitnant. Ta osales Narva ning järgnevatel aastatel ka Erastvere ja Hummuli lahingutes. Rehbinder osales Adam Ludwig Lewenhaupti armee koosseisus Lesnaja lahingus. Ta osales ka Poltava lahingus, mille järel ta venelaste kätte vangi langes. Vangistuses viibis ta Tobolskis ning peale seda Solikamskis. Rehbinder naasis vangistusest 1722. aastal. Kahe aasta pärast läks ta sõjaväest ooberstleitnandina erru ning suri 1729. aastal. Berend von Rehbinder abiellus 1690. aastatel Sofie Ingeborg Pistolkorsiga. Abielust sündisid Berndt Otto, Gustav Reinhold, Hedvig Sofia ja Christina Elisabeth von Rehbinder. "Rehbinder No.77". Bernt Rehbinder. Vaadatud 11.11.2023. (Karl XII:s officerare. Biografiska anteckningar) Lewenhaupt, A. Karl XII:s officerare. Biografiska anteckningar. 1920. Lk 536.
Turvatool

Turvatool on kasutuses laste autos sõidutamiseks. Turvatoolid jaotatakse viieks grupiks. Esimene grupp on grupp 0. Selle grupi turvatoolid on mõeldud lastele kaaluga kuni 10 kilogrammi. Teine grupp on 0+. Selle grupi turvatoolid on mõeldud kuni 75 cm pikkusele ja kaalule kuni 13 kilogrammi. Kolmas grupp on grupp 1. Selle grupi turvatoolid on mõeldu lastele kaaluga 9 kuni 18 kilogrammi ja pikkusele kuni 105 cm. Neljas grupp on grupp 2. Selle grupi turvatoolid on mõeldud kaaluga 15 kuni 25 kilogrammi ja pikkusele kuni 125 cm. Viimane grupp on grupp 3. Selle grupi turvatoolid on mõeldud lastel kaaluga 22 kuni 36 kilogrammi ja pikkusele kuni 150 cm. Turvatoole turvatestitakse et, kontrollida kas turvatooli mudel vastab nõuetele. Kui mudel ei vasta nõuetele siis võetakse mudel müügilt ära. Testides antakse turvatoolidele erinevad hinnangud turvalisuse, ergonoomsuse, saasteainete sisalduse ja mudeli kättesaadavuse kohta. Hinnangud võivad varieeruda väga heast ebapiisavani. https://www.liikluskasvatus.ee/sites/default/files/uploads/2018/06/Lapse_ohutu_s6idutamine_A5_5mmbl.pdf
Juri Mann

Juri Mann (vene Юрий Владимирович Манн; 9. juuni 1929 Moskva – 4. veebruar 2022 Moskva) oli vene kirjandusteadlane, 19. sajandi vene kirjanduse spetsialist. Juri Mann lõpetas M. V. Lomonossovi nimelise Moskva Riikliku Ülikooli filoloogiateaduskonna 1952. aastal. 1956–1961 oli ta ajakirja Sovetskaja literatura kriitikaosakonna juhataja. 1964. aastal kaitses ta kandidaadikraadi dissertatsiooniga "Творческий метод Белинского" ("Belinski loominguline meetod"). Filoloogiateduste doktorikraadi sai ta 1973. aastal dissertatsiooniga "Реализм Гоголя и проблемы гротеска" ("Gogoli realism ja groteski probleemid"). 1965–1991 töötas ta Maksim Gorki nimelises Maailmakirjanduse Instituudis. Alates 1991. aastast töötas ta Venemaa Riiklikus Humanitaarülikoolis, kus oli 1997. aastast professor. Juri Mann oli Nikolai Gogoli loomingu spetsialist. Juri Mann on maetud Leonovo kalmistule. Великий, скромный, настоящий… Памяти Юрия Манна Троицкий вариант — Наука, 8. veebruar 2022. Vaadatud 11. novembril 2023 Юрий Владимирович Манн (1929-2022) - советский и российский литературовед Biblioclub. Vaadatud 11. novembril 2023 МАНН ЮРИЙ ВЛАДИМИРОВИЧ Большая российская энциклопедия 2004–2017. Vaadatud 11. novembril 2023
Eesti suursaadik Venemaal

Eesti suursaadik Venemaa Föderatsioonis on Eesti volitatud suursaadik Venemaa Föderatsioonis. Suursaadik juhib Eesti Suursaatkonda Moskvas. Tõnis Vares (1921–1922) Ado Birk (1922–1926) Heinrich Laretei (1926–1928) Julius Seljamaa (1928–1933) Karl Tofer (1933–1936) August Traksmaa (1936–1937) August Rei (1938–1940) Jüri Kahn (1992–1995) Mart Helme (1995–1999) Tiit Matsulevitš (1999–2001) Karin Jaani (2001–2005) Marina Kaljurand (2005–2008) Simmu Tiik (2008–2012) Jüri Luik (2013–2015) Arti Hilpus (2015–2018) Margus Laidre (2018–2023) Eesti Suursaatkond Moskvas: Kahepoolsed suhted
Raudoja (Piusa jõgi)

Raudoja on oja Eestis Võru maakonnas, Piusa lisaoja. Oja lähe on Rõuge vallas Häärmäni külas ja suue Piusa jõkke Võru vallas Illi külas. Raudoja pikkus on 7,4 km ja valgala suurus 12,4 km². Raudoja keskkonnaportaalis Raudoja Eesti looduse infosüsteemis
Kivioja (Piusa jõgikond)

Kivioja on oja Eestis Võru vallas, Piusa lisaoja. Oja lähe on Vatsa külas ja suue Piusa jõkke Vana-Vastseliina külas. Kivioja pikkus on 4,5 km ja valgala suurus 12,5 km². Kivioja keskkonnaportaalis Kivioja Eesti looduse infosüsteemis
Ben Kingsley

Ben Kingsley (sünninimi Krishna Pandit Bhanji; sündinud 31. detsembril 1943) on Briti näitleja. Ta pälvis 1983. aastal rolli eest filmis "Gandhi" parima meespeaosatäitja Oscari, lisaks võitis ta samas kategoorias Kuldgloobuse ja Briti Filmi- ja Telekunsti Akadeemia auhinna. Ta on veel teinud ka osatäitmised filmides nagu "Schindleri nimekiri", "Suletud saar", "Hugo Cabret' leiutis", "Raudmees 3" ja "Öö muuseumis 3" Ben Kingsley andmekogus IMDb
Huudva oja

Huudva oja on oja Eestis Rõuge vallas, Pärlijõe lisaoja. Huudva oja saab alguse Viitina järvest ja ta suubub Ruuksu küla territooriumil Pärlijõkke. Oja pikkus on 8,9 km ja valgala suurus 21,6 km². Huudva oja keskkonnaportaalis Huudva oja Eesti looduse infosüsteemis
Borissovo kalmistu

Borissovo kalmistu (vene keeles Борисовское кладбище) on kalmistu Moskvas Lõunaringkonnas Bratejevo rajoonis aadressil Borissovskije Prudõ 4. Kalmistu pindala on 4 hektarit. 1555. aastal rajatud Borissovo kalmistu on üks Moskva vanemaid kalmistuid. Kalmistu on saanud nime omaaegse Borissovo küla järgi. Moskva linna piirides on kalmistu alates 1960. aastast. Gennadi Arakelov, psühhofüsioloog Juri Kuvaldin, kirjanik, kirjanduskriitik, publitsist, kirjastaja ja ajakirjanik Fridrihh Lavrinenko, kosmoseteadlane ja sõjaväelane Vjatšeslav Markin, sõjaväelendur Aleksei Navalnõi, poliitik Ljubov Olbinskaja, terapeut-farmatseut Juri Šerstnjov, näitleja Vaade kalmistule Kalmistu värav Vaade kalmistule Aleksei Navalnõi haud (3. III 2024) Борисовское кладбище ЗАО "Ритуал". Vaadatud 11.novembril 2023 Борисовское кладбище Государственное Бюджетное Учреждение города Москвы Ритуал. Vaadatud 1. märtsil 2024 "Navalnõi toetajad saatsid reedel opositsioonijuhi viimsele teele". err.ee. ERR. 1. märts 2024. Vaadatud 1. märtsil 2024. Matusetalitusest kalmistul võttis osa ka Eesti ajutine asjur Moskvas Jana Vanamölder. Eesti poolt asetati Navalnõi mälestuseks valged lilled, Euroopa Liidu liikmesriikide poolt asetati ühine pärg. Russian police out in force ahead of Alexei Navalny's burial in Moscow. Reuters, 1. märts 2024
Madis Ligi

Madis Ligi (sündinud 28. veebruaril 1954) on eesti raadioajakirjanik ja õhtujuht. Madis Ligi on õppinud Tartu Riiklikus Ülikoolis ajalugu. Õpingute kõrvalt käis raadiotöö huviringis. Aastatel 1978–1993 töötas Ligi reporterina Eesti Raadio Tartu stuudios ja 1994–2003 Eesti esimeses eraraadiojaamas Raadio Tartu programmidirektorina. Pärast seda on ta teinud saateid ja saatelõike Kuku raadiole. Madis Ligi on olnud Tartu linnavolikogu kolme koosseisu liige. Ta on ka tervisliku eluviisi ja spordiharrastuse propageerija. 2023 – Tartu aukodanik
Puhkeküla

Puhkeküla on piiratud mahus teenuseid osutav majutusettevõte, kus on platsid telkide ja/või haagissuvilate jaoks ning parkimiskohad mootorsõidukitele. Puhkekülas võivad olla ka majutushooned. Puhkekülaga sarnaneb puhkelaager, nende kahe erinevused on väga väikesed. Territoorium ääristatud tehisliku või loodusliku piirdega ning valgustatud. Mootorsõidukitega sõitmiseks ettenähtud siseteed olema kaetud pinnakattega. Vastuvõtuhoone sissesõidutee lähedal ja kaugvalimisega telefoni kasutamise võimalus. Pesemisruum ja prügikonteiner iga kümne platsi või 12 voodikoha kohta. Üks meeste ja üks naiste tualettruum iga kümne platsi või 12 voodikoha kohta, lubatud on ka kuivkäimlad. Telgilaenutus Tähistatud telkimisplats ja soovitatava pindalaga vähemalt 40 m2 ning asuma üldkasutatavatest ehitistest vähemalt 10 m ja kuivkäimlast vähemalt 15 m kaugusel ning üldkasutatavatest teedest vähemalt 50 m kaugusel. Auto- ja haagissuvilate parkla tähistatud ja varustatud elektri-, vee- ning kanalisatsiooniühendusi võimaldavate seadmetega. Majutushoone ühekohalise majutusruumi pindala vähemalt 6 m2 ja kahekohalise majutusruumi pindala vähemalt 8 m2, enama arvu kohtade korral peab pindala olema vähemalt 8 m2 ja iga lisanduva voodikoha kohta täiendavalt 2 m2. Vähemalt 2,4 m kõrgusega majutusruumis võib voodi asemel olla kahekordne nari Köögi kasutamise võimalus Hotell Motell Hostel Puhkelaager Puhkemaja Külaliskorter Kodumajutus Bangalo Võõrastemaja Majutusettevõtetele esitatavad kohustuslikud nõuded ja majutusettevõtte tunnustamise kord
Stokesi nihe

Stokesi nihe, ka Stokesi reegel, kirjeldab erinevust teatud ainetes neelduva ja seejärel kiirguva valguse spektrite intensiivsusmaksimumidele vastavate lainepikkuste vahel. Stokesi nihe on iseloomulik fluorestsentsile, kui lühemalainelise kiirgusega ergastamisel kiirgub välja pikemalainelisem. See füüsikaline nähtus on nimetatud Iiri füüsiku-matemaatiku G. G. Stokesi auks, kes 1852 kirjeldas ultraviolettkiirguse muutumist nähtavaks valguseks, kui seda kiirgust suunata fluoriidi kristallidele. Stokesi nihe tuleneb ergastatud luminestsentsitsentrite ja keskkonna vastastikmõjust. Mõnel juhul Stokesi reegel ei kehti. Niisuguse nn anti-Stokesi nihke korral muutub pikemalaineline kiirgus lühemalaineliseks, näiteks lähiinfrapunaga valgustamisel kiirgaub see välja nähtava valgusena. ENE 8. köide, 1995 na.
Fimbulvetr

Fimbulvetr (muinaspõhja 'võimas talv', 'hiidtalv', eesti keelde tõlgitud Igikestev talv ja Suurtalv) on skandinaavia mütoloogias esimene neljast maailmalõpu-katastroofist, mis eelnevad jumalate hukule (Ragnarök). Fimbulvetr on muinaspõhja mütoloogias karm talv, mis kestab kolm aastat järjest. Lumi sajab kõigist suundadest, külm lõpetab kogu elu ja sellele talvele järgnevad lugematud sõjad. Esimene teadaolev kirjeldus sellest sündmusest ilmub "Vanemas Eddas". Õpetuslaulus "Vafþrúðnismál" ("Vafthruudniri lugu") esitab Odin jöötun Vafthruudnirile küsimuse, kes inimestest jääb Fimbulvetri ajal ellu. Vafthruudnir vastab, et ellu jäävad Líf ja Lífþrasir, kes elavad Hoddmímis holti nimelises metsas. Kirjeldus kolmest järjestikku vältavast talvest, mil päike ei paista ja lumi tuiskab igast ilmakaarest, leidub Snorri Sturlusoni proosatekstis "Nooremas Eddas" On arvatud, et müüt on seotud 535.–536. aasta kliimakatastroofiga, mil kogu Euroopas langesid keskmised temperatuurid võrreldes varasema ajaga märgatavalt ja mille mõju ulatus 650. aastateni. Taanis, Norras, Rootsis ja muis põhjamaades kasutatakse muinaspõhja keelest laenatud nimetust ülekantud tähenduses tähistamaks erakordelt karmi ja külma talve. Eshatoloogia Laki Tuumatalv Ragnarök Noorem Edda. Tlk R. Sepp M. Mägi. Viikingiaegne Eesti. Tallinn, 2017 Fimbulvetr. - Encyclopedia Mythica B. Amundsen. The long, harsh Fimbul winter is not a myth. - sciencenorway.no FIMBULVINTER. - Svenska Akademiens Ordbok Fimbulvetr. - Encyclopedia Mythica Fimbulwinter and the Climate Catastrophe of the Migration Period. - Roter Geysir B. Amundsen. The long, harsh Fimbul winter is not a myth. - sciencenorway.no
Juri Kuvaldin

Juri Kuvaldin (vene Юрий Александрович Кувалдин; sünninimi Juri Trifonov, Юрий Александрович Трифонов; 19. november 1946 Moskva – 22. september 2023) oli vene kirjanik, kirjanduskriitik, publitsist, kirjastaja ja ajakirjanik. Juri Kuvaldin töötas freesijana, taksojuhina, teleoperaatori assistendina, nooremteadurina ja ajalehtede ning ajakirjade korrespondendina. Ta lõpetas Moskva V. I. Lenini nimelise Pedagoogilise Instituudi filoloogiateaduskonna. Kuvaldin teenis kolm aastat aega NSV Liidu õhuväes. 1988. asutas Juri Kuvaldin kirjastuse "Knižnõi sad". Ta oli esimene erakirjastaja Nõukogude Liidus. Kuvaldin kirjastas Fazil Iskanderi, Arkadi Strugatski, Boriss Strugatski, Juri Nagibini, Lev Anninski ja paljude teiste autorite raamatuid kogutiraažiga rohkem kui 15 miljonit. 1999. aastal asutas Kuvaldin kirjandusajakirja Naša ulitsa. Juri Kuvaldin on maetud Borissovo kalmistule. "Улица Мандельштама" (jutustused, 1989) "Философия печали" (jutustused, 1990) "Избушка на ёлке" (romaan ja jutustused, 1993) "Так говорил Заратустра" (romaan, 1994) "Кувалдин-Критик" (kirjutised perioodikas, 2003) "Родина" (jutustused ja romaan, 2004) Собрание сочинений в 10 томах (kogutud teosed, 2006) "Сирень" (jutustused, 2009) "Ветер" (jutustused, 2009) "Жизнь в тексте" (esseed, 2010) "Дневник: kuvaldinur.livejournal.com" (2010) "Море искусства" (jutustused, 2011) "Счастье" (jutustused, 2011) "День писателя" (jutustused, 2011) "Нахтигаль" (jutustused ja esseed, 2012) "1946" (jutustused, 2016) "Мозг" (jutustused, 2018) "В кругу равных" (esseed, 2021) "Чистый разум" (esseed ja jutustused, 2023) Писатель Юрий Кувалдин Писатель Юрий Кувалдин. Vaadatud 11. novembril 2023 Юрий Кувалдин Bookmate. Vaadatud 11. novembril 2023 Олег Усков:В Москве найден мертвым издатель братьев Стругацких, писатель Юрий Кувалдин Российская газета, 26. september 2023. Vaadatud 11. novembril 2023. Нина Петровна Краснова:Один с сошкой : К 75-летию писателя Юрия Кувалдина и выходу его новой книги Независимая газета, 17. november 2023. Vaadatud 11. novembril 2023 КУВАЛДИН (наст. фам. Трифонов) Юрий Александрович (1946–2023) Московские могилы. Vaadatud 2. märtsil 2024
Tõrv

Tõrv on tume viskoosne vedelik, orgaaniliste ainete, esmajoones tahkekütuste termilisel lagunemisel moodustuv orgaaniliste ühendite segu. Tõrvaks nimetatakse ka naftas ja bitumoidides sisalduvate suure molekulmassiga heteroühendite segu. Tõrv tekib kõrgmolekulaarsete orgaaniliste ainete (puit, turvas, kivisüsi jm) kuivdestillatsioonil. Tõrv soojendamisel muutub vedelaks ja jahutamisel vähevoolavaks. Vanasti valmistati puutõrva tõrvaaugus või tõrvaahjus. Puid (vanad männikännud) kuumutati õhu juurdepääsuta ja välja valguv vedelik koosnes tõrvast, tärpentinist ja kergematest lenduvatest orgaanilistest ühenditest. Tõrva keedeti, et vedelad koostisosad lenduksid ja tõrv jahtunult tahkuks, et seda oleks võimalik kasutada. Tõrva kasutati paatide ja laevade veekindlaks muutmiseks. Hiljem hakati majade katuseid tõrvama või kaeti katused tõrvapapiga. Puidust elektriposte ja raudteeliipreid immutati kuumas tõrvas, et nad kauem mädanemisele vastu peaksid. Tökat on kasetohust valmistatud tõrv, mida kasutati nii hobuserakmete, nahksaapa- kui vankrimäärdena samuti suuskade tõrvamiseks. Puit koosneb põhiliselt tselluloosist (30–60%), hemitselluloosist (20-30%) ja ligniinist (20–30%), okaspuudes on ka vaiku. Õli ja tõrva kui sellist pole olemas ei puidus, kivisöes ega põlevkivi kerogeenis – need tekivad kõrgmolekulaarsest orgaanilisest ainest kuumutamisel ilma hapniku juurdevooluta (utmine). puutõrv pürolüüs tõrvaahi pigi 04. september 2017 16:11, Jaan-Juhan Oidermaa, Antropoloogid jõudsid neandertallaste liimi valmistamise saladusteni
Samuel L. Jackson

Samuel Leroy Jackson (sündinud 21. detsembril 1948) on USA näitleja. Samuel L. Jackson andmekogus IMDb (inglise) Samuel L. Jackson andmekogus Filmiveeb